CELEX: 32007R0757
Language: et
Date: 2007-06-29 00:00:00
Title: Komisjoni määrus (EÜ) nr 757/2007, 29. juuni 2007 , teatavate söödalisandite kasutamise alalise lubamise kohta   (EMPs kohaldatav tekst)

30.6.2007   
            
            
               ET
            
            
               Euroopa Liidu Teataja
            
            
               L 172/43
            
         
      KOMISJONI MÄÄRUS (EÜ) nr 757/2007,
   29. juuni 2007,
   teatavate söödalisandite kasutamise alalise lubamise kohta
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. novembri 1970. aasta direktiivi 70/524/EMÜ söödalisandite kohta, (1) eriti selle artiklit 3 ja artikli 9d lõiget 1,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (2) eriti selle artiklit 25,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord.
            
         
               (2)
            
            
               Määruse (EÜ) nr 1831/2003 artikliga 25 on kehtestatud üleminekumeetmed direktiivi 70/524/EMÜ kohastele söödalisandite loataotlustele, mis esitatakse enne määruse (EÜ) nr 1831/2003 kohaldamise kuupäeva.
            
         
               (3)
            
            
               Käesoleva määruse lisades loetletud söödalisandite loataotlused on esitatud enne määruse (EÜ) nr 1831/2003 kohaldamise kuupäeva.
            
         
               (4)
            
            
               Vastavalt direktiivi 70/524/EMÜ artikli 4 lõikele 4 on esialgsed märkused kõnealuste taotluste kohta esitatud komisjonile enne määruse (EÜ) nr 1831/2003 kohaldamise kuupäeva. Neid taotlusi tuleb seega jätkuvalt käsitleda vastavalt direktiivi 70/524/EMÜ artiklile 4.
            
         
               (5)
            
            
               On esitatud andmed, millega toetatakse taotlust saada tähtajatu luba naatriumbensoaadi, propioonhappe ja naatriumpropionaadi konservandipreparaadi kasutamiseks nuumveiste söödas. 18. oktoobril 2006 esitas Euroopa Toiduohutusamet arvamuse kõnealuse preparaadi ohutuse ja tõhususe kohta. Hindamine näitab, et direktiivi 70/524/EMÜ artiklis 3a kehtestatud tingimused nimetatud loa andmiseks on täidetud. Seega tuleks anda tähtajatu luba kõnealuse preparaadi kasutamiseks käesoleva määruse I lisa kohaselt.
            
         
               (6)
            
            
               Komisjoni määrusega (EÜ) nr 877/2003 (3) lubati esmakordselt ajutiselt kasutada bensoehappe preparaati nuumsigade puhul. Esitati uued andmed, mis toetavad taotlust saada selle preparaadi jaoks tähtajatu kasutusluba nuumsigade puhul. Hindamine näitab, et direktiivi 70/524/EMÜ artiklis 3a kehtestatud tingimused nimetatud loa andmiseks on täidetud. Seega tuleks anda tähtajatu luba kõnealuse preparaadi kasutamiseks käesoleva määruse II lisa kohaselt.
            
         
               (7)
            
            
               Kõnealuste taotluse hindamine näitab, et on vaja teatavaid meetmeid, et kaitsta töötajaid käesoleva määruse lisades sätestatud söödalisanditega kokkupuutumise eest. Kõnealune kaitse tuleks tagada nõukogu 12. juuni 1989. aasta direktiivi 89/391/EMÜ (töötajate töötervishoiu ja tööohutuse parandamist soodustavate meetmete kehtestamise kohta) (4) kohaldamisega.
            
         
               (8)
            
            
               Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Säilitusainete rühma kuuluvat I lisas nimetatud preparaati lubatakse tähtajatult kasutada loomasöötades söödalisandina kõnealuses lisas sätestatud tingimustel.
   Artikkel 2
   Happesuse regulaatorite rühma kuuluvat II lisas nimetatud preparaati lubatakse tähtajatult kasutada loomasöötades söödalisandina kõnealuses lisas sätestatud tingimustel.
   Artikkel 3
   Käesolev määrus jõustub kahekümnendal päeval pärast selle Euroopa Liidu Teatajas avaldamist.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuni 2007
      
         
            Komisjoni nimel
         
         
            komisjoni liige
         
         Markos KYPRIANOU
         
      
   
   
      (1)  EÜT L 270, 14.12.1970, lk 1. Direktiivi on viimati muudetud komisjoni määrusega (EÜ) nr 1800/2004 (ELT L 317, 16.10.2004, lk 37).
   
      (2)  ELT L 268, 18.10.2003, lk 29. Määrust on muudetud komisjoni määrusega (EÜ) nr 378/2005 (ELT L 59, 5.3.2005, lk 8).
   
      (3)  ELT L 126, 22.5.2003, lk 24.
   
      (4)  EÜT L 183, 29.6.1989, lk 1. Direktiivi on muudetud Euroopa Parlamendi ja nõukogu määrusega (EÜ) nr 1882/2003 (ELT L 284, 31.10.2003, lk 1).
   
      I LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg teraviljas
               
            
                  Konservandid
               
            
                  E700
               
               
                  Naatriumbensoaat 140 g/kg
                  Propioonhape 370 g/kg
                  Naatriumpropionaat 110 g/kg
               
               
                  
                               
                           
                           
                              Lisandi koostis
                              naatriumbensoaat: 140 g/kg
                              propioonhape: 370 g/kg
                              naatriumpropionaat: 110 g/kg
                              vesi: 380 g/kg
                           
                        
                               
                           
                           
                              Toimeained:
                              Naatriumbensoaat C7H5O2Na
                              Propioonhape C3H6O2
                              
                              Naatriumpropionaat C3H5O2Na
                           
                        
               
                  Nuumveised
               
               
                  —
               
               
                  3 000
               
               
                  22 000
               
               
                  Teravilja säilitamiseks, mille niiskusesisaldus on üle 15 %.
               
               
                  Tähtajatu
               
            
   
      II LISA
      
                  EÜ nr
               
               
                  Lisand
               
               
                  Keemiline valem, kirjeldus
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas
               
            
                  Happesuse regulaatorid
               
            
                  E210
               
               
                  Bensoehape
               
               
                  C7H6O2
                  
               
               
                  Nuumsead
               
               
                  —
               
               
                  5 000
               
               
                  10 000
               
               
                  Kasutamisjuhistes tuleb märkida järgmist:
                  
                               
                           
                           
                              „Bensoehapet sisaldavat täiendsööta ei tohi nuumsigadele anda puhtalt.
                           
                        
                               
                           
                           
                              Kasutajate ohutuseks: tuleb võtta meetmeid, et vähendada sissehingatava tolmu tekkimist sellest söödalisandist. Saadaval on materjaliohutuskaardid.”
                           
                        
               
                  Tähtajatu